Na temelju članka 48. stavka 4. Zakona o predškolskom odgoju i obrazovanju („Narodne novine“, broj 10/97, 107/07, 95/13, 98/19, 57/22) i članka 37. Statuta Grada Šibenika („Službeni glasnik Grada Šibenika“, broj 2/21) Gradsko vijeće Grada Šibenika na \_\_\_ sjednici od ožujka 2022. godine, donosi

**O D L U K U**

**o dopuni Odluke o mjerilima za naplatu usluga**

 **u DV Šibenska maslina**

Članak 1.

U Odluci o mjerilima za naplatu usluga DV Šibenska maslina koju je donijelo Gradsko vijeće Grada Šibenika na 12. sjednici od 19. prosinca 2022. godine; KLASA:601-01/22-01/04; URBROJ: 2182-1-05/1-22-5 („Službeni glasnik Grada Šibenika“ broj: 12/22), u članku 7. stavka 1. dodaje se novi podstavak 2 i glasi: „ – samohranom zaposlenom roditelju iznos sudjelovanja u mjesečnoj cijeni usluga Dječjeg vrtića smanjuje se za 25 %.“.

Dosadašnji podstavci 2, 3, 4. 5, 6 i 7 ovime postaju podstavci 3, 4, 5, 6, 7 i 8.

 Članak 2.

Ova Odluka stupa na snagu osam dana od dana objave u „Službenom glasniku Grada Šibenika“.

KLASA: 601-01/22-01/04
URBROJ: 2182-1-05/1-23-
Šibenik, \_\_\_\_\_\_\_\_\_2023. godine

GRADSKO VIJEĆE GRADA ŠIBENIK

PREDSJEDNIK

Dr. sc. Dragan Zlatović

O B R A Z L O Ž E NJ E

Sukladno članku 48. stavku 4. Zakona o predškolskom odgoju i obrazovanju, dječji vrtići koje je osnovala jedinica lokalne i područne (regionalne) samouprave utvrđuju mjerila o naplati usluga od roditelja/skrbnika korisnika usluga. Odluka o mjerilima za naplatu usluga Dječjeg vrtića Šibenska maslina donesena je na 12. sjednici Gradskog vijeća od 19. prosinca 2022. godine u skladu s izmjenama i dopunama zakona, te socio-ekonomskih promjena uslijed inflacije i trenutne gospodarske situacije, a ista se odnose na prednosti pri upisu, vrsti i trajanju programa dječjih vrtića i jaslica, visini cijene za utvrđene programe, načinu naplate usluga, te ostalim pravima i obvezama korisnika usluga. Ovime se predlaže dopuna čanka 7. navedene Odluke na način da se mjesečno sudjelovanje roditelja/skrbnika - korisnika usluga s prebivalištem na području Grada Šibenika u punoj mjesečnoj cijeni usluga Dječjeg vrtića umanjuje za 25% i za kategoriju samohranog zaposlenog roditelja.